ผู้สื่อข่าวรายงานว่า เมื่อเวลา 11.30 น.วันนี้ วิทยุสถานีตำรวจภูธรปราจีนบุรี โดย ดต.ปราโมทย์ ปราบภัย ประจำศูนย์วิทยุ ภ.จว. ปราจีนบุรี ได้รายงานสถานการณ์น้ำท่วมต่อผู้บังคับบัญชา เหตุมีผู้เสียชีวิตจมน้ำเสียชีวิตภายในบ้าน 1 ราย ชื่อนายชัยนาท ระหว่างพันธุ์ อายุ 57 ปี เลขที่ 64 หมู่ที่ 9 ต.ศรีมหาโพธิ อ.ศรีมหาโพธิจ.ปราจีนบุรี หน่วยกู้ภัยนำศพตรวจพิสูจน์ที่ รพ.ศรีมหาโพธิ แพทย์เวรฯระบุเมาสุราจมน้ำเสียชีวิตขณะที่สภาพน้ำท่วม มีระดับน้ำจาก อ.กบินทร์บุรี และ อ.ศรีมหาโพธิ ได้ไหลเข้าท่วมถนนทางหลวงแผ่นดินสาย 33 หรือสายสุวรรณศร ช่วง กม.ที่ 27- 28 ต.โพธิ์งาม อ.ประจันตคาม จ.ปราจีนบุรี เลยแยกห้วยขื่อประมาณ 50 เมตร สภาพน้ำหลากท่วมผิวการจราจรเป็นทางยาวกว่า 80 เมตร ระดับน้ำท่วมสูงประมาณ 30 เซนติเมตร ทำให้การจราจรช่วงดังกล่าวติดขัดตลอดทั้งวันขณะที่ถนนสายปราจีนตคาม ซึ่งเป็นพื้นที่รอยต่อระหว่างอำเภอเมืองปราจีนบุรี กับอำเภอประจันตคาม จุดรองรับน้ำโคกมะกอกตลอดถนนระยะทางกว่า 5 กม. น้ำได้ไหลเอ่อท่วมตลอดแนวราวกับทะเลปริ่มติดผิวถนนหลายจุดที่ลาดผิวถนนแล้วและถนนสายปราจีนบุรี - ศรีมหาโพธิ ติดริมแม่น้ำปราจีนบุรี ชุมชนบ้านคลองวัว จากแยกสะพานแก้วพิจิตรก่อนถึง รพ.เจ้าพระยาอภัยภูเบศร อ.เมืองจ.ปราจีนบุรี น้ำในแม่น้ำปราจีนบุรี หลากเข้าท่วมถนนดังกล่าวสูงกว่า 50 เซนติเมตรเป็นทางยาวเกือบ 100 เมตร การจราจรโดยเฉพาะผู้ป่วยที่จะมาทำการรักษาพยาบาลติดยาวกว่า 1 กม. ตลอดทั้งวันเช่นกัน จากน้ำที่กำลังไหลหลากเข้าท่วมหมู่บ้าน ชาวบ้านต่างนำกระสอบทรายมาปิดกั้น เพื่อไม่ให้น้ำไหลเข้าท่วมบ้านเรือนส่วนพื้นที่ อ.ศรีมหาโพธิ จ.ปราจีนบุรี ที่ถูกน้ำท่วมสูงสุดในขณะนี้ เนื่องจากติดแม่น้ำปราจีนบุรี หลายหน่วยงานได้บรรเทาความเดือดร้อน โดยนำอาหารแห้ง น้ำดื่มสะอาดและถุงยังชีพเข้าช่วยเหลือ อาทิ นางบังอร วิลาวัลย์ นายกองค์การบริหารส่วนจังหวัดปราจีนบุรี (อบจ.) พร้อมด้วยนายชาญชัย จินดาสถาพร รองนายกองค์การบริหารส่วนจังหวัดปราจีนบุรี(อบจ.) และสมาชิกสภาองค์การบริหารส่วนจังหวัดปราจีนบุรี (ส.อบจ.) ทั้ง 23 คน ได้นำสิ่งของบรรทุกใส่เต็มรถบรรทุก 10 ล้อ จำนวน 1 คัน และรถโฟล์วิว อีก 10 คันบรรทุกสิ่งของนำไปบรรเทาความเดือดร้อนประชาชนพื้นที่น้ำท่วม ได้แก่ พื้นที่หมู่ที่ 1, 2, 4, 5 ต.บางกุ้ง อ.ศรีมหาโพธิ จ.ปราจีนบุรีโดยในจุดใดที่น้ำท่วมสูงสุดได้นำรถโฟล์วิวขนสิ่งของเข้าไปแจกท่ามกลางน้ำท่วมสูงกว่า 50 เซนติเมตร อาทิ หมู่ที่ 1 , 2,5 โดยมีประชาชนกว่า 1,000 ครอบครัวที่มารับถุงยังชีพ อาหารแห้ง น้ำดื่มสะอาดดังกล่าวนางบังอร กล่าวว่า ในวันนี้ ได้นำสิ่งของไปแจกประชาชนผู้ประสบภัย โดยถือว่าเป็นการสร้างขวัญและกำลังใจแก่ชาวตำบลบางกุ้ง ต.สัมพันตา และในพรุ่งนี้จะเข้าแจกพื้นที่เทศบาลตำบลศรีมหาโพธิ อ.ศรีมหาโพธิ จ.ปราจีนบุรีที่ถูกน้ำท่วมทั้งหมดต่อไปนายสมหมาย วิเชียรฉันท์ นายอำเภอศรีมหาโพธิ จ.ปราจีนบุรี กล่าวว่า สถานการณ์น้ำท่วม อ.สรีมหาโพธิ รวมพื้นที่ทั้งสิ้น 9 ตำบล 42 หมู่บ้าน จำนวน 3,500 ครัวเรือน วัดถูกน้ำท่วม รวม 9 แห่ง โรงเรียนที่น้ำท่วมและสั่งปิดแล้ว 3 แห่ง เขตที่น้ำท่วมสูงสุดในขณะนี้ทั้งหมดคือเทศบาลตำบลศรีมหาโพธิ ที่น้ำท่วมทั้งชุมชนและตลาดท่าประชุมระดับน้ำสูงตั้งแต่ 60 เซนติเมตร - 1.50 เมตร
น้ําในแม่น้ําปราจีนบุรีไหลเข้าท่วมถนนทางหลวงแผ่นดินสาย 33 หรือสายสุวรรณศร เป็นพื้นที่ของจังหวัดใด 
ปราจีนบุรี